चोट के बावजूद खेलने से मुरली की परेशानी बढ़ गयी और ब्रिटेन में सर्जरी के कारण वह इस वर्ष इंडियन प्रीमियर लीग में भी नहीं खेल सके थे। विजय को चेन्नई में इंग्लैंड के खिलाफ फाइनल टेस्ट में भी कंधे में चोट लग गयी थी जिससे उन्हें एक महीना मैदान से बाहर होना पड़ा था। हालांकि धवन को इससे भारतीय टेस्ट टीम का हिस्सा बनने का मौका मिल गया है जिन्हें श्रीलंका के खिलाफ पहले घोषित टेस्ट टीम में शामिल नहीं किया गया था। गत माह इंग्लैंड में चैंपियंस ट्राफी में प्रभावशाली प्रदर्शन के बावजूद धवन की जगह ओपनर अभिनव मुकुंद को टीम में जगह दी गयी थी। वहीं टेस्ट टीम में लोकेश राहुल की भी वापसी हो रही है जो चोट के कारण बाहर थे। टीम इस प्रकार है-विराट कोहली(कप्तान), शिखर धवन, लोकेश राहुल, चेतेश्वर पुजारा, अजिंक्या रहाणे(उपकप्तान), रोहित शर्मा, रविचंद्रन अश्विन, रवींद्र जडेजा,रिद्धिमान साहा(विकेटकीपर), इशांत शर्मा, उमेश यादव, हार्दिक पांड्या, भुवनेश्वर कुमार, मोहम्मद शमी, कुलदीप यादव, अभिनव मुकुंद।